*****

ΚΑΝΟΝΙΣΜΟΣ (ΕΟΚ) αριθ. 1486/90 ΤΗΣ ΕΠΙΤΡΟΠΗΣ

της 31ης Μαΐου 1990

για τον καθορισμό της ελάχιστης τιμής αγοράς των λεμονιών που παραδίδονται στη βιομηχανία και του ποσού της χρηματικής αντιστάθμισης μετά τη μεταποίηση των λεμονιών αυτών για την περίοδο 1990/91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/77 του Συμβουλίου της 17ης Μαΐου 1977 για την πρόβλεψη ειδικών μέτρων για να ευνοηθεί η εμπορία των μεταποιημένων προϊόντων με βάση τα λεμόνια (1), όπως τροποποιήθηκε τελευταία από τον κανονισμό (ΕΟΚ) αριθ. 1199/90 (2), και ιδίως το άρθρο 3,

Εκτιμώντας:

ότι, δυνάμει του άρθρου 1 παράγραφος 3 του κανονισμού (ΕΟΚ) αριθ. 1035/77, η ελάχιστη τιμή που πρέπει να πληρώσουν οι μεταποιητές στους παραγωγούς έχει καθοριστεί σε 120 % της μέσης τιμής αποσύρσεως που υπολογίζεται σύμφωνα με το άρθρο 18 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 1035/72 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (4), για την περίοδο 1990/91· ότι για την Ισπανία η ελάχιστη τιμή έχει καθοριστεί σε 155 % της μέσης τιμής αποσύρσεως· ότι για την Πορτογαλία η ελάχιστη τιμή έχει καθοριστεί σε 120 % της μέσης τιμής αποσύρσεως που ισχύει σ' αυτό το κράτος μέλος για την εν λόγω περίοδο·

ότι, βάσει του άρθρου 2 του κανονισμού (ΕΟΚ) αριθ. 1035/77, η χρηματική αντιστάθμιση δεν μπορεί να είναι μεγαλύτερη από τη διαφορά μεταξύ της ελάχιστης τιμής αγοράς που αναφέρεται στο άρθρο 1 του εν λόγω κανονισμού και των τιμών που εφαρμόζονται για την πρώτη ύλη στις τρίτες χώρες παραγωγής·

ότι πρέπει να προσδιοριστούν οι διατάξεις που εφαρμόζονται όταν ένα προϊόν που αγοράζεται στην Ισπανία ή στην Πορτογαλία μεταποιείται σε ένα άλλο κράτος μέλος, λόγω των διαφοροποιημένων ποσών που καθορίζονται γι' αυτά τα κράτη μέλη·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1990/91, η ελάχιστη τιμή που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 1035/77 καθορίζεται ως εξής:

(σε Ecu/kg καθαρού βάρους)

1.2.3 // // // // Ισπανία // Πορτογαλία // Άλλα

κράτη μέλη // // // // 13,69 // 11,21 // 16,31 // // //

Η ελάχιστη τιμή καθορίζεται για εμπόρευμα στη θύρα των σταθμών συσκευασίας των παραγωγών.

Άρθρο 2

Για την περίοδο 1990/91, το ποσό της χρηματικής αντιστάθμισης που αναφέρεται στο άρθρο 2 του κανονισμού (ΕΟΚ) αριθ. 1035/77 καθορίζεται ως εξής:

(σε Ecu/kg καθαρού βάρους)

1.2.3 // // // // Ισπανία // Πορτογαλία // Άλλα

κράτη μέλη // // // // 6,78 // 4,3 // 9,4 // // //

Άρθρο 3

Όταν ένα προϊόν που συγκομίζεται στην Ισπανία ή στην Πορτογαλία μεταποιείται σε ένα άλλο κράτος μέλος, η ελάχιστη τιμή και η χρηματική αντιστάθμιση που εφαρμόζονται είναι εκείνες που ισχύουν στο κράτος μέλος στο οποίο έχει συγκομισθεί το προϊόν.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουνίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 125 της 19. 5. 1977, σ. 3.

(2) ΕΕ αριθ. L 119 της 11. 5. 1990, σ. 61.

(3) ΕΕ αριθ. L 118 της 20. 5. 1972, σ. 1.

(4) ΕΕ αριθ. L 119 της 11. 5. 1990, σ. 43.